
	1.
	Informatīvais ziņojums
Informatīvais ziņojums par projekta “Nodokļu pakalpojumu automatizācija” ieviešanas gaitā izteikto Latvijas Pašvaldību savienības problēmjautājumu izvērtējum
	Iebildums
Par: 17.lpp. Reģistrēt saimnieciskajā darbībā izmantojamo platību- šobrīd VID neuzskaita saimnieciskajā darbībā izmantojamo platību un izvērtējuma rezultātā tika secināts, ka esošā tiesiskā regulējuma ietvaros nav lietderīgi uzkrāt informāciju par saimnieciskajā darbībā izmantoto platību nodokļu aprēķināšanas vajadzībām.

Iebildums.
Izvērtējumā nav ņemts vērā pašvaldību viedoklis, bet iespējamais risinājums ticis vērtēts tikai no VID puses. Pašvaldībās nekustamā īpašuma nodokļa aprēķinā ir nepieciešams precīzi zināt, kurā konkrētā ēkā un kādā platībā tiek veikta saimnieciskā darbībā, jo no šīs informācijas ir atkarīgi pašvaldības administrēto nodokļu ieņēmumi. Struktūrvienības reģistrēšana adresē nenozīmē, ka viss īpašums tiek izmantots saimnieciskajā darbībā. Pašvaldība pati šobrīd veic īpašumu izpēti, kuros tiek veikta saimnieciskā darbība, piem., īstermiņa izīrēšana Booking.com, un, kā praksē pierādījies, nereti tiek izīrēta ēkas daļa vai atsevišķa ēka vai tās daļa. Tā kā nav pieejama informācija par konkrēto izīrēto ēku (kadastra numurs) un platību, to pašvaldība cenšas noskaidrot pati un sākas sarakste ar nodokļa maksātāju. Bieži vien tā ir vairākkārtīga sarakste, kamēr tiek iegūta precīza informācija par ēku un platību, kas tiek izmantota saimnieciskajai darbībai. Tas rada gan papildu administratīvo slogu pašvaldībai, gan neērtības nodokļa maksātājam. Iegūtā informācija ietekmē

Priekšlikums.
Precīzi uzskaitīt saimnieciskajā darbībā izmantoto īpašumu, ēku, telpu grupu un platību, un nodrošināt šīs informācijas pieejamību. Ņemot vērā, ka saimnieciskās darbības veikšana īpašumā būtiski ietekmē aprēķinātā nodokļa apmēru un pašvaldības ieņēmumus, precīza informācija ļautu efektīvāk administrēt nekustamā īpašuma nodokļa aprēķinu, mazinātu administratīvo slogu, nebūtu lieki jātraucē nodokļa maksātājs.
 
Piedāvātā redakcija
-
	Jānis Cunskis (LLPA)

	2.
	Informatīvais ziņojums
Informatīvais ziņojums par projekta “Nodokļu pakalpojumu automatizācija” ieviešanas gaitā izteikto Latvijas Pašvaldību savienības problēmjautājumu izvērtējum
	Iebildums
Par: 16. lpp. Reģistrēt visas saimnieciskās darbības vietas– nodokļu maksātājiem - juridiskām personām, kas veic saimniecisko darbību, - noteikt pienākumu reģistrēt saimnieciskās darbības vietu kā struktūrvienību, arī gadījumos kad saimnieciskā darbība tiek veikta juridiskajā adresē. Izvērtējuma rezultātā secināts, ka ar šā pienākuma noteikšanu nodokļu maksātājiem – juridiskām personām – VID neiegūs pilnīgu informāciju par nodokļu maksātāju saimnieciskās darbības veikšanas vietām jeb struktūrvienībām efektīvai nodokļu administrēšanai un ēnu ekonomikas apkarošanai.

Iebildums. Izvērtējumā nav ņemts vērā pašvaldības viedoklis un ieguvums. Juridiskā adrese nenozīmē faktisko saimnieciskās darbības veikšanas vietu un pašvaldībai dotajā brīdī nav iespējas pārliecināties vai juridiskā adrese ir faktiskā saimnieciskās darbības veikšanas vieta vai nav, un veikt korektu nekustamā īpašuma nodokļa apmēra aprēķinu atbilstoši faktiskajai situācijai. Ja pašvaldības rīcībā nav informācija, ka īpašumā, kurā reģistrēta juridiskā adrese faktiski tiek veikta saimnieciskā darbība, tad netiek piemērota saimnieciskai darbībai paredzētā nekustamā īpašuma nodokļa likme. Pašvaldība nepiekrīt, ka juridisko adresi nav nepieciešams uzrādīt kā faktisko saimnieciskās darbības veikšanas vietu, ja tā tāda ir.

Priekšlikums.
Nodokļu maksātājiem, kas veic saimniecisko darbību, noteikt pienākumu reģistrēt saimnieciskās darbības vietu kā struktūrvienību, arī gadījumos, kad saimnieciskā darbība tiek veikta juridiskajā adresē.
 
Piedāvātā redakcija

	3.
	MK sēdes protokollēmuma projekts
3. Ja atbilstoši 2.punktā paredzētajam Finanšu ministrijai (Valsts ieņēmumu dienestam) tiek piešķirts papildu finansējums, Finanšu ministrijai sadarbībā ar Valsts ieņēmumu dienestu izstrādāt un līdz 2025. gada 31. decembrim iesniegt Ministru kabinetā likumprojektu “Grozījumi likumā “Par nodokļiem un nodevām”” un Ministru kabineta noteikumu projektu “Grozījumi Ministru kabineta 2015.gada 22.septembra noteikumos Nr. 537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”.
 
	Priekšlikums
Par: 
MK sēdes protokollēmuma projekta 2.un 3.punkts

Priekšlikums:

Izteikt MK sēdes protokollēmuma projekta 2. un 3.punktu šādā redakcijā:
“2. Uzdot Finanšu ministrijai sadarbībā ar Valsts ieņēmumu dienestu izstrādāt un līdz 2025. gada 31. decembrim iesniegt Ministru kabinetā likumprojektu “Grozījumi likumā “Par nodokļiem un nodevām”” un Ministru kabineta noteikumu projektu “Grozījumi Ministru kabineta 2015.gada 22.septembra noteikumos Nr. 537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”.

3. Lai izpildītu 2.punktā noteikto, jautājumu par papildu valsts budžeta līdzekļu piešķiršanu Finanšu ministrijai (Valsts ieņēmumu dienestam) 2025. gadā 463 128 euro apmērā, 2026. gadā un turpmāk ik gadu 32 419 euro apmērā skatīt Ministru kabinetā likumprojekta “Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.”

Pamatojums:
Esošās MK sēdes protokollēmuma projekta redakcijas 3.punktā ietvertie normatīvo aktu grozījumi ir būtiski un atbalstāmi soļi nodokļu pakalpojumu automatizācijas procesā. Lai minētais process tuvākajā nākotnē varētu sekmīgi virzīties uz priekšu, MK sēdes protokollēmuma projektā izvirzītie uzdevumi nevar būt pilnībā atkarīgi tikai no budžeta iespējām. Līdz ar to tiek izvirzīts priekšlikums izteikt MK sēdes protokollēmuma projekta 2. un 3.punktu jaunā redakcijā, kas paredz nepārprotamu uzdevumu Finanšu ministrijai sadarbībā ar Valsts ieņēmumu dienestu izstrādāt un iesniegt tiesību aktu projektus, vienlaikus proaktīvi meklējot veidu kā atrast finansējumu konkrēto izmaiņu īstenošanai.

